Palača Garbas
<s>Palača Garbas-Cellebrini je barokno zdanje iz XVII. st. smještena u povijesnoj jezgri riječkog Starog grada, decumanusa Užarska kala 22 (Cale dei Canapini) u kojoj je nakon neadekvatne "restauracije" danas smješten Konzervatorski zavod Ministarstva kulture hrvatske države.</s><s>Tu se nalazi i Galerija Garbas</s>

<s>Povijest i arhitektura 
Barokni kompleks kuće Garbas-Cellebrini sastavljen je od više objekata.</s><s>Ova palača je izgrađena 1690. s preinakama sve do XIX. st.</s><s>Od izgradnje je promijenila mnoge vlasnike - Wassermann, Cellebrini, Minelli, a danas se zove po obitelji Antonija Garbasa koja je imala pekaru u prizemlju palače u XIX. st.</s><s>Posljednje preinake su napravjene krajem XX. st. prilikom restauracije za potrebe Konzervatorskog zavoda.</s>

<s>Najzanimljiviji je unutrašnji atrij s baroknom cisternom koji je s tri strane okružen trijemovima na stupovima kvadratnog profila, a na prvom katu s širokim segmentnim voltama (prvobino otvornim, a sada ostakljenim) te jednostavnom drvenim stupovima pod strehom na drugom katu.</s><s>Fasada je raščlanjena pravokutnim prozorskim otvorima te istaknutim razdjelnim vijencem koji je prilikom renoviranja obojen u crno i obrubljen crvenom bojom.</s><s>Ta je polikromija ponavljena i na vijencima atrija te na kutevima ulične fasade gdje su rubnici bojani crnom bojom i obrubljeni crvenom u imitaciji klesanaca duž kuteva.</s><s>Ta se intervencija, koju se čak javno predstavlja kao "najstariji primjer fasadnog slikarstva u Rijeci".</s><s>Isto tako pod krovom, fasada je na samom vrhu oslikana motivom meandara.</s>

<s>Kontroverzna 'restauracija' 
Takva naknadna intervencija, kao i nadogradnja mitlevropskog čardaka na sjeverozaadnoj vanjskoj strani palače neprimjereno mediteranskoj arhitekturi Starog grada izazvalo je polemiku struke, tim više što su ovakve preinake, "starije i ljepše", obavljene pod ingerencijom Konzervatorskog zavoda, čija bi namjena trebla biti suprotna, očuvanje originalne povijesne baštine i adekvatna restauracija.</s><s>Na żalost Konzervatorski zavod je u poslijeratnoj Rijeci bio glavna prepreka u očuvanju arhitektonskih i drugih artefakata, kako prilikom vandalskog rušenja Starog grada tako i kod najnovijeg urbicida (rušenje historicističkog paviljona iz XIX. st. u Benčiću, secesijskih garaža s početka XX. st. i originalnog Sušačkog kolodvora) što je tipiča boljka svih partitokratskih režima i prateċe medijske neslobode.</s>

<s>Kronologija</s>

<s>Izvršena iskapanja nam govore da područje Užarske kale obiluje arheološkim nalazima rimske Tarsaticae.</s><s>Kuće smještene na nekadašnjem decumanusu bile su namijenjene stanovanju aristokratskog društvenog sloja čemu svjedoče bogate završne obrade podova i ostaci amfora, keramike i novčići iz I i II stoljeća.</s><s>Prilikom radova na rekonstrukciji Palače Garbas, među rimskim ostacima pronađen je i kameni falus, nalaz za koji neki arheolozi smatraju dokazom da je na tom mjestu postojala javna kuća.</s><s>U XIV. st. i kasnije do1509. godine na mjestu palače postojao je samostan Santa Clare kojega su izgradile opatice prebjegle iz Venecije.</s><s>1690. godine izgrađen je stambeni objekt čije postojanje pratimo do danas.</s><s>Nakon velikog potresa 1750. godine i serije manjih potresa koji su uslijedili, zbog velikih oštećenja, manje kuće u nizu su inkorponirane i nadograđene.</s><s>1880. godine prema nacrtima arhitekta Matticha, vrši se adaptacija pekare, prizemlja i viših katova zgrade.</s><s>1958. godine riječki arhitekt Igor Emili započinje izradu plana obnove i revitalitacije Staroga grada te radi detaljne nacrte palače u kojoj se još stanuje.</s><s>Uslijed dotrajalosti zgrade stanari je napuštaju, devastacija se ubrzava odnošenjem svega iskoristivog te zgrada postaje opasna za ljude i okolne objekte.</s><s>Gradsko 'poglavarstvo' početkom 90–ih godina donosi odluku o uklanjanju objekta.</s><s>Na reagiranje štampe (prvenstveno La voce i Panorama) probudio se Konzervatorski zavod pod ravnanjem Hrvoja Giaconija te otkupljuju palaču za simboličan 1 HRK.</s><s>Konzervatorski zavod 1996 godine naručuje projekt rekonstrukcije od projektanta CONEX d.o.o. iz Zagreba koji vrši i nadzor.</s><s>Rekonstrukcija: 1997-98. g. Ing-grad d.o.o. iz Zagreba</s>

<s>Izvori 
Arhitektura Rijeke</s>

